烏蘭巴托

烏蘭巴托者，蒙古國之都也。古稱大庫倫。地處蒙古高原，瀕圖拉河畔。其境為中央省所環繞，然行政獨立，不相隸屬。地方圓四千七百餘平方公里，民逾百五十萬。近郊產煤。 史 本為哲布尊丹巴呼圖克圖所駐錫。蒙語名之庫倫，營地之謂，固無烏蘭巴托之稱。逐水草而徙，居無常處。至清乾隆四十三年，始奠於今址，乃成永固之邑。 乾隆二十三年，清廷置庫倫辦事大臣，簡滿洲大員主之，並選蒙古王公協理其事，以經略外蒙。自是，庫倫遂為漠北政教之樞。嘉道之際，典制益備，二汗部盟務，咸集於此。光緒末葉，施行新政。宣統元年，復增理刑司員。 宣統三年，歲次辛亥，內地鼎革。十一月，哲布尊丹巴第八世即位於庫倫，稱博格多汗，建元「共戴」，大蒙古國於是始立。民國四年，中、俄、蒙三方定約，外蒙去其獨立之號，改行自治，民國乃遣大員駐之。然未數年，政局敗壞，皖系軍閥、俄國白軍迭據其地，兵禍不絕。 西元一九二一年，蒙古人民黨軍賴蘇俄之援，克復庫倫。二四年，博格多汗薨，蒙古人民共和國遂立，乃易庫倫之舊稱，為「烏蘭巴托」，蒙古語「赤色英雄」之謂也。 政區 烏蘭巴托有九區。 據 旁徵 烏蘭巴托市政府 互聯網檔案館存錄，時二〇一二年八月六日。